…………… (sz.) napirend

**E L Ő T E R J E S Z T É S**

1. **A Képviselő-testület 2024. január 30-i rendes ülésére**

**Tárgy:** Fény Utcai Piac Kft. Felügyelő Bizottsága ügyrendjének módosítása

|  |  |
| --- | --- |
| **Készítette:** | .…………………………………………….. |
|  | Mihalik Zoltán |
|  | ügyvezető igazgató s.k. |

|  |  |
| --- | --- |
| **Látta:** | ……………………………………………… |
|  | dr. Szalai Tibor |
|  | jegyző |
|  | ……………………………………………… |
|  | dr. Silye Tamás |
|  | jegyzői igazgató s.k. |

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 197/2022.(V.31.) határozatával elfogadta a Fény Utcai Piac Kft. vezető tisztségviselőire, felügyelő bizottsági tagjaira és könyvvizsgálójára is irányadó Javadalmazási Szabályzatot.

A Javadalmazási Szabályzat egyes rendelkezése ellentmondásban állnak a Fény Utcai Piac Kft. Felügyelő Bizottságának Ügyrendjében foglaltakkal, ezért szükséges a szabályzatok harmonizációját megteremteni.

Az Ügyrend módosítása szerint a Felügyelő Bizottság hatásköréből kikerült az ügyvezető és az ügyvezető helyettes jutalom és/vagy prémium kifizetéséhez köthető feladatmeghatározás, illetve ezen feladatok végrehajtásának kiértékelése.

A Felügyelő Bizottság a 2023.12.07-i értekezletén a 20/2023.(XII.07.) sz. határozatával az Ügyrend jóváhagyásáról döntött.

Kérem a Tisztelt Képviselő-testületet a határozati javaslat elfogadására!

**Határozati javaslat**

A Képviselő-testület, mint a Fény Utcai Piac Beruházó, Szervező és Üzemeltető Kft. (székhely: 1024 Budapest, Lövőház utca 12.; cégjegyzékszám: 01-09-566703; képviseli: Mihalik Zoltán ügyvezető) alapítója, alapítói határozattal úgy dönt, hogy a Fény Utcai Piac Kft. Felügyelő Bizottsága egységes szerkezetű Ügyrendjét jelen határozat melléklete szerinti tartalommal elfogadja, és egyúttal felhatalmazza a Polgármestert az egységes szerkezetű Felügyelő Bizottsági ügyrend aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős**: Polgármester

**Határidő**: 2024. február 29.

*A határozati javaslat elfogadásához egyszerű többségű szavazati arány szükséges.*

**Budapest, 2024. január 19.**

 **dr. Varga Előd Bendegúz**

 alpolgármester